Diari Oficial de la Generalitat Valenciana


Sumari del DOGV 5961, del 24-02-2009 (2009/1485)

Judici ordinari 001133/2005. Notificació de la sentència i interlocutòria d'aclariment a Mercantil Worldestone, SL.
-------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1485


Data del document
:   30-01-2009

Organisme emissor
:   Jutjat de Primera Instància Número 5 d'Elx

Tipus de document
:   Edicte

Descriptors 

:   * sistema judicial

Judici ordinari 001133/2005. Notificació de la sentència i interlocutòria d'aclariment a Mercantil Worldestone, SL. [2009/1485]  
En el judici ordinari número 001133/2005 que es tramita en este Jutjat a instàncies de Banco Santander Central Hispano, SA, sobre la reclamació d'una quantitat a Mercantil World Tradestone, SL, s'ha dictat la sentència i la interlocutòria de rectificació que té l'encapçalament i part dispositiva, literalment, com es diu:  
«Sentència  
Elx, 4 de novembre de 2008   
Mª Encarnación Aganzo Ramón, magistrada jutgessa del Jutjat de Primera Instància número 5 d'Elx, ha vist i oït les actuacions de judici ordinari seguides davant d'este Jutjat amb el número 1133/2005, promogudes a instàncies del Banco de Santander Central Hispano, SA, i en representació seua el procurador dels tribunals Emigdio Tormo Ródenas, assistit pel lletrat José Antonio Muñoz Zafrilla, contra la mercantil World Tradestone, SL, declarada en rebel·lia.  
Dispositiva  
Estime la demanda interposada pel Banco de Santander Central Hispano, SA, i en representació seua pel procurador dels tribunals Emigdio Tormo Ródenas, contra la mercantil World Tradestone, SL, declarada en rebel·lia, i declare resolt el contracte d'arrendament financer subscrit entre les parts, per haver incomplit el demandat les obligacions de pagament, a les quals condemne a sotmetre's a esta declaració i a totes les conseqüències que hi són inherents, i en concret a tornar al demandant els béns objecte de contracte, a càrrec del qual aniran totes les despeses que siguen causades pel lliurament i trasllat d'este bé al lloc que el demandant designe, i això sota l'advertència que si no ho fa de forma voluntària es farà a càrrec seu. De manera subsidiària, en cas que els béns objecte de contracte no puguen ser lliurats en condicions aptes per a concloure el fi que hi és propi, condemne la demandada a pagar a l'actora la indemnització per deteriorament o depreciació dels béns expressament pactada en la pòlissa de què es fixarà la quantitat en execució de sentència, d'acord amb les bases expressament previstes amb este fi en el contracte; condemne la demandada a pagar a l'actora la suma de 2.724,37 euros corresponent a quotes vençudes i impagades en data 29 de març de 2005, més els interessos moratoris pactats produïts, despeses i comissions que pertoquen, i fins que es produïsca el pagament efectiu; la suma de 3.654,42 euros en concepte d'indemnització per danys i perjudicis, import equivalent a set quotes, i de què s'ha pactat expressament el pagament en l'estipulació 8.2 apartat.  
Per al supòsit que la demandada usuària demore el lliurament del bé objecte del contracte, es condemna a més el demandat a indemnitzar l'actora, en concepte d'indemnització per la continuació del seu ús i gaudi, en una quantitat per cada dia de retard en la devolució equivalent al resultat de prorratejar per dies l'import d'una de les quotes; incrementada en un 25% segons l'estipulació 7.3.  
Tot això, fent la condemna expressa al demandat a pagar les costes produïdes.  
Contra esta sentència pot interposar-se davant d'este Jutjat un recurs d'apel·lació per a l'Audiència Provincial d'Alacant (Secció Setena), en el termini de cinc dies comptador des que es notifique.  
Esta és la meua sentència, de què s'expedirà una testimoniança perquè s'unisca a les actuacions, que pronuncie, mane i firme.  
Publicació. Que estenc jo, la secretària, per a fer constar que tot seguit es fa pública la sentència dictada mitjançant la notificació a les parts. En done fe».  
«Interlocutòria  
Elx, 28 de gener de 2009   
I. Fets  
Primer. Que en data 4 de novembre de 2008 es va dictar en estes actuacions la sentència de què es va estimar de forma íntegra la demanda.  
Segon. Que va passar desapercebut l'error comés en l'encapçalament i dispositiva de la resolució, on es feia constar com a procurador de l'actora el procurador senyor Tormo Ródenas, i no el procurador senyor Ruiz Martínez; esta circumstància es va fer manifesta en l'edicte que es va trametre al demandat per a notificar-li la sentència.  
Dispose  
Que pertoca rectificar la sentència de data 4 de novembre de 2008, en el sentit d'indicar que el procurador de la part actora, Banco Santander Central Hispano, SA, és Lorenzo Christian Ruiz Martínez, i no Emigdio Tormo Ródenas, tal com de manera errònia es va fer constar tant en l'encapçalament com en la dispositiva de la resolució.  
Cosa que mane i firme, Mª Encarnación Aganzo Ramón, magistrada jutgessa del Jutjat de Primera Instància número 5 d'Elx».  
Este edicte s'expedeix perquè la publicació en el Diari Oficial de la Comunitat Valenciana en valga de notificació en la forma oportuna a Mercantil Worldestone, SL.  
Elx, 30 de gener de 2009.- La secretària judicial: Mª José Barceló Moreno.